Նոնսան

Նոնսան (կոր. 논산시, 論山市, Nonsan-si), քաղաք Հարավային Չունգչոնգ նահանգում, Հարավային Կորեա։

Պատմություն 
Սամհանի ժամանակաշրջանում, Նոնսանը, ինչպես ենթադրվում է, Մահան տարածաշրջանի կազմում էր։ Պեքջեի ժամանակաշրջանում տարածքը, որում ներկայումս տեղակայված է Նոնսանը, պատկանում էր Վինդինյասան (Յորյասանհյոն և Չինակսանհյոն հյոներ) և Տոկին (Կաջինեհյոն հյոն) շրջաններին։ Սիլլայի ժամանակաշրջանում, այստեղ հիմնադրվել են երկու տարբեր քաղաքներ՝ Տոգին և Հվանգան։

Յորյասան («սան» կորեերեն նշանակում է լեռ), Չինագսան և Քաջինե թաղամասերը համապատասխանաբար վերանվանվել են Նիսան, Սեոկսան և Շիջին։ Գորյոյի ժամանակաշրջանում նշված քաղաքները վերանվանվել են Հվանսան Յոնգսան, իսկ Սոքսանհյուն՝ Սոքսոնհյուն։ Սիջինհյոնը միացել է Դեգուն քաղաքին վան Թայջոյի 6-րդ տարում` Չոսոնի ժամանակաշրջանում։ Վան Սեջոնգի կառավարման առաջին տարում Տոգյունը վերանվանվեց Ունջինհյոն։ Վան Տեջոնգի 13-րդ տարում Յոնսանը ստացել է հյոնի կարգավիճակ։ Վան Յոնգջոյի օրոք Նիսանհյոնը վերանվանվել է Նիսոնհյոն։ Ի վերջո, Սեոկսեոնգհյոնը վերանվանվեց Նոսեոնգհյոն Վան Սեջոնի օրոք։

Ժամանակակից Նոնսանը որպես վարչական միավոր ձևավորվել է չորս բնակավայրերի՝ Յոնգսան, Էունջին, Նոսեոնգ և Սեոկսեոնգ միավորումից հետո 1914 թվականին։

Աշխարհագրություն 
Նոնսանը գտնվում է Հարավային Չունգչոնգ նահանգի կենտրոնական մասում և արևելքից սահմանակից է Գերյոն քաղաքին ու Գումսան շրջանին, արևմուտքում՝ Բույեո շրջանին, հարավում՝ Հյուսիսային Ջոլա նահանգին և հյուսիսում՝ Գոնջունին։ Վարչական շրջանը մտնում է Գիմգանգսան գետի ավազանի մեջ։ Աշխարհագրորեն քաղաքը գտնվում է հյուսիսային լայնության 36°04'-ից 36°16' ու 126°59' և 127°20' արևելյան երկայնության միջև։ Լանդշաֆտը հիմնականում լեռնային է, ամենաբարձր գագաթներն են Գերյոնսան լեռը (840 մ) և Դեդոնսանը (878 մ)։ Քաղաքի հարավային և արևմտյան հատվածները գտնվում են հարթ տարածքի վրա։

Նոնսանի կլիման մուսսոնային, տարեկան միջին ջերմաստիճանը 10.8 ℃ է։ Հուլիսյան միջին ջերմաստիճանը 16,1-25,2℃ է, հունվարյան միջին ջերմաստիճանը` -5.4℃: Տարեկան տեղումների միջին քանակը 1396.4 մմ է, դրանց մեծ մասը թափվում է ամառային  անձրևային սեզոնին ։

Տնտեսություն 
Նոնսանտ հիմնականում գյուղատնտեսական քաղաք է։ Հիմնական գյուղատնտեսական արտադրանքը բրինձն է:Նաև այստեղ աճեցնում են ելակ, Ժենշեն և տանձ։ Ըստ The Chosun Ilbo  թերթի, Նոնսանի ֆերմերներն աճեցնում են այգեգործական ելակի նոր ճապոնական տեսակներ՝ առանց ճապոնացի բուծողների թույլտվության։

Նոնսանի բյուջեն 2008 թվականին կազմում էր 373 մլրդ վոն (գրեթե 300 մլն ամերիկյան դոլլար)։

Մշակույթ 
Նոնսանի մշակույթը սերտորեն կապված է Չոսոն դինաստիայի կոնֆուցիական ժառանգության հետ։ Ժամանակին այստեղ էին գտնվում կոնֆուցիականության հոգևոր ակադեմիաները, այստեղ էին ապրում և արարում կորեացի կոնֆուցիական փիլիսոփաներ ու գրողներ։ Մինչ այժմ էլ քաղաքում գործում են լսարաններ, որոնք հիմնադրվել են կոնֆուցիական գործիչների կողմից։ Տարածաշրջանի մշակույթի ավելի հին շերտը կապված է բուդդիզմի հետ։ Սա Պեքջե և Հուպեքջե նահանգների դարաշրջանն է։ Բուդդայական արտեֆակտները հավաքվում են մի քանի տաճարներում, որոնք այժմ բացօթյա թանգարաններ են։

Զբոսաշրջություն և տեսարժան վայրեր 
Պատմական.

 Գվանգհոկսայի, Սանգեսայի և Կաթեզայի բուդդայական տաճարները։  Սանգեսայի տաճարը պարունակում է իրեր, որոնք թվարկված են որպես Կորեայի ազգային գանձեր
 Նոսոնսան լեռան ամրոցը

Բնության.

 Թեդումսամ լեռը և Օգնյոբոն գագաթը
 Տափչոնհո լիճը

Փառատոններ.

 Աղի ձկան փառատոնը տեղի է ունենում ամեն տարի հոկտեմբերին
 Ելակի փառատոնը

 տեղի է ունենում ամեն տարի ապրիլին։ Ելակը կազմում է Նոնսանի ընդհանուր արտադրության 15%-ը։
 2003 թվականից ի վեր ամեն տարի նոյեմբերին անցկացվում է Չորացրած խուրմանի փառատոնը։

Քույր քաղաքներ 
Նոնսանն ունի երեք քույր քաղաքներ .

  Ցզինչոու, Չինաստան (Լյաոնին նահանգ), 2001 թվականից
  Լյանֆան, Չինաստան (Հեբեյ նահանգ), 2004 թվականից
  Տաոյուան, Թայվան

Ծանոթագրություններ